Rikunarita-ORG/Wikinium huggingface dataset:
# Ocean

|  |  |
| --- | --- |
|  | **Quest artitgel è in sboz.**Cun l'amplifitgar (**co?**) gidas a meglierar la Vichipedia rumantscha.
 |

In **ocean** (dal grec Ωκεανός, Okeanos (Oceanus)) è ina gronda massa d'aua ensalada. Ils oceans èn partids en mars.

## Situaziun

En total èn 71 % da la surfatscha da la Terra cuverts cun mars (ils oceans e lur mars laterals). Els sa concentreschan sin l'emisfera maritima, il center da la quala sa chatta en il Pacific gigantic sper la Nova Zelanda. Visavi, sin l'emisfera continentala, sa chattan be l'Atlantic, l'Ocean Arctic e parts da l'Ocean Antarctic e da l'Ocean Indic.

## Repartiziun dals oceans

Ils tschintgs oceans dal mund èn:

* l'Ocean Arctic
* l'Ocean Atlantic (*Atlantic*)
* l'Ocean Indic (*Indic*)
* l'Ocean Pacific (*Pacific*)
* l'Ocean Antarctic
# Bibla

|  |  |
| --- | --- |
|  | Questa pagina è scritta en puter. |

la Bibgia da Johannes Gutenberg
La **Bibgia** (per rumauntsch grischun **Bibla**; tradiziunelmaing eir nomneda *il cudesch dals cudeschs*) es üna colliaziun da scrittüras chi vegnan consideredas per sonchas i'l giudaissem ed i'l cristianissem.

## Cuntgnieu

Düraunt cha la religiun güdeva acceptescha be l'uschedit *Tenach*, dimena la Bibgia hebraica, disferenzescha il cristianissem traunter il Vegl Testamaint (chi correspuondescha per la granda part a la Bibgia hebraica) ed il Nouv Testamaint scrit in grec chi raquinta da Gesu da Nazaret (ils evangelis) e'l svilup da las prümas raspedas.

## Traducziuns

La Bibgia es gnida tradütta intaunt in bod tuottas linguas d'importanza ed ultra da que in milliuns da linguas pü pitschnas ed in dialects locals. In l'Engiadina vain druveda impustüt la Sencha Scrittüra elavureda dals ravarendas refurmos *Jachen Ulrich Gaudenz* e *Rudolf Filli*.

## Colliaziuns

* Diversas traducziuns ed ediziuns da la Bibgia sün *bibleserver.com*
# Pasca

|  |  |
| --- | --- |
|  | Questa pagina è scritta en puter. |

Gesu Crist scu il resüsto - la crusch dvainta ün scepter cun üna bindera da victüergia; purtret dal pittüreder ollandais *Dieric Bouts* l'an 1455
**Pasqua** (per rumauntsch grischun **Pasca**) es üna festa principela dal cristianissem. I'l center sto la cretta cha Gesu Crist es resüsto dals morts zieva trais dis ed ho survint la pussaunza da la mort per tuots chi crajan in el.

## Connex culla festa da Pessach

Tenor il Nouv Testamaint capitaivan ils fats dal salvamaint cumanzand cun Venderdi Sench düraunt l'eivna güdeva da la festa da *Pessach*. Il nom latin *Pascha* pella festa cristiauna memorisescha quel connex. La noziun tudas-cha *Ostern* invezza ho da chefer apparaintamaing culla direcziun *ost* causa cha Gesu vela scu il purteder da la vita per *il sulagl dals sulagls* e vain dimena adüna collio cun l'ost.

## Termin

Pasqua vain festageda adüna zieva la prüma glüna plaina da prümavaira, que significha tenor il chalender gregorianic il pü bod dals 22 da marz e pü tard dals 25 d'avrigl.

L'an ecclesiastic cugnuoscha ün temp d'allegria chi düra tschinquaunta dis zieva Pasqua e glivra cun Tschinquaisma.

## Litteratura

* Jens Herzer: *Ostern, Himmelfahrt, Pfingsten, Weihnachten. Was wissen wir über die Ursprünge des Christentums?* (= Pasqua, Ascensiun, Tschinquaisma, Nadel. Che savainsa dals origens dal cristianissem ?) Brennpunkt Die Bibel. Tom 4. Evangelische Haupt-Bibelgesellschaft e von Cansteinsche Bibelanstalt, Berlin 2000. ISBN 3-7461-0144-1 (scrit in maniera inclegiantaivla ed in medem möd scientificamaing)

## Colliaziuns

* **Commons: Pasqua** – Collecziun da maletgs, videos e datotecas d'audio